**បណ្ណ័ព័ត៌មាន**

**តើអ្នកជានិយោជកដែលចង់បានបុគ្គលិកធ្វើការវ័យក្មេងឬទេ?**

មនុស្សដែលត្រូវនឹងសេចក្ដីត្រូវការរបស់ក្រុមហ៊ុនរបស់អ្នក អាចជាមនុស្សវ័យក្មេងដែលមានពិការភាព។ មានសេវាឥតគិតថ្លៃផ្ដល់ដោយរដ្ឋាភិបាលអូស្ត្រាលីមួយចំនួនដែលអាចជួយអោយអ្នកស្វែងរក និងរក្សាបុគ្គលិកវ័យក្មេងដែលមានពិការភាព ។

**សេវាការងារសម្រាប់ជនពិការ** អាចផ្តល់អោយអ្នកនូវសេវាដោយឥតគិតថ្លៃជាច្រើន រួមទាំងការជួយក្នុងការជ្រើសរើស និងរក្សារបុគ្គលិកវ័យក្មេងដែលមានពិការភាព ។ អ្នកផ្តល់សេវាទាំងនេះគឺជាអ្នកមានចុះកិច្ចសន្យាផ្តល់សេវារដ្ឋាភិបាល និងជួយបណ្តាជនដែលមានសិទ្ធិទទួលដែលមានពិការភាព របួស ឬលក្ខណៈសុខភាពដើម្បីស្វែងរក និងរក្សារការងារ ។

**កម្មវិធីអភិវឌ្ឍសហគមន៍ (Community Development Programme) (CDP)** អាចជួយអ្នកក្នុងការស្វែងរកបុគ្គលិកដែលត្រូវចំពោះអ្នក ប្រសិនបើអ្នករស់នៅតំបន់ដាច់ស្រយាលក្នុងប្រទេសអូស្ត្រាលី និងកំពុងស្វែងរកបុគ្គលិកវ័យក្មេងដែលមានពិការភាព។

**កម្មវិធីហ្វឹកហ្វឺនជំនាញការងារ**  **និងកម្មវិធីបង្ហាត់បង្រៀនធ្វើការ** អាចជាវិធីដ៏ល្អមួយក្នុងការទាក់ទាញ បណ្តុះបណ្តាល និងរក្សាបុគ្គលិកដើម្បីឆ្លើយតបទៅនឹងតម្រូវការនានារបស់អាជីវកម្មនិងឧស្សាហកម្មរបស់លោកអ្នក ។

* **កម្មវិធីហ្វឹកហ្វឺនជំនាញការងារអូស្ត្រាលី** រចនាឡើងដើម្បីមានលទ្ធភាពបត់បែនបាន ដើម្បីឆ្លើយតបទៅនឹងតម្រូវការនានារបស់អ្នក និងបុគ្គលិករបស់អ្នក ។
* **ការជួយគំាទ្រប្រាក់បៀវត្សដល់អ្នកហ្វឹកហ្វឺនជំនាញការងារពិការអូស្រ្តាលី (Disabled Australian Apprentice Wage Support) (DAAWS)** គឺជាប្រាក់ឧបត្ថម្ភមួយដែលអាចជួយលោកអ្នកដើម្បីអោយអ្នកហ្វឹកហ្វឺនដែលមានពិការភាពអាចចូលរួមយ៉ាងពេញលេញក្នុងការហ្វឹកហ្វឺនរបស់ពួកគេ ។ DAAWS ក៏មានសម្រាប់ផ្ដល់ជូនអ្នកដែរ ប្រសិនបើសិស្ស អូស្ត្រាលីរបស់អ្នកក្លាយជាជនពិការក្នុងអំឡុងពេលហ្វឹកហ្វឺន និងហាត់រៀន ។

បើអ្នកចង់បានព័ត៌មានបន្ថែមស្តីអំពីសេវាទាំងនេះ អ្នកអាចមើលគេហទំព័រ JobAccess នៅ www.jobaccess.gov.au ឬក៏ទាក់ទងមកអ្នកផ្តល់យោបល់របស់ JobAccess តាមរយៈលេខ1800 464 800 – ការទាក់ទងតាមទូរសព្ទ័ដៃត្រូវគេគិតថ្លៃ។